Erinevalt mu viimastest Euroopa reisidest (eelmisel kevadel Belgiasse ja jaanuaris Šveitsi), sujusid lennureisid seekord viperusteta. Neljapäeva hommikul saatis meid teele Delfi fotograaf Saabas. See tegi südame soojaks. Tagasi tulles ei märganud Tallinna Lennujaamas enam kedagi fotokaga ringi sebimas. Pettumus  missugune! Delfil kaadrit ei jätkunud, kuigi mõnedele minu reisikaaslastele tehti riivatuid ettepanekuid hea tasu eest Luige portaalile minu kohta võimalikku komprat saata. Mõistan Delfi muret. Küllap olid kõik rakendatud eilsetesse üritustesse küll Jõgeval naiste tantsupeol kui ka Superstaarisaate finaalis. Urmo Soonvald peaks Luigelt kohti juurde taotlema, kes mind reisil saata saaksid. Mul ka lõbusam!